На основу члана 22. и 34. Закона о јавној својини („Службени гласник РС'', број 72/11, 88/13, 105/14, 104/16-др. закон и 108/16), члана 32. Закона о локалној самоуправи („Службени гласник РС“, број 129/07, 83/14 - др. закон и 101/16- др. закон) и члана 41. и 138. Статута Општине Владичин Хан („Службени гласник Пчињског округа“, број 21/08 и 8/09 и „Службени гласник грaда Врања“, број 11/13,5/17 и 14/17 ), Скупштина општине Владичин Хан на седници одржаној дана 17.12.2017. донела је

**О Д Л У К У**

**О ИЗМЕНИ И ДОПУНИ ОДЛУКЕ**

**О ПРИБАВЉАЊУ И РАСПОЛАГАЊУ СТВАРИМА У ЈАВНОЈ**

**СВОЈИНИ ОПШТИНЕ ВЛАДИЧИН ХАН**

**Члан 1.**

 Овом Одлуком врши се измена и допуна Одлуке о прибављању и располагању стварима у јавној својини Општине Владичин Хан ( „Службени гласник Града Врања“ број 4/17 ).

**Члан 2.**

 У члану 19.став 1. бришe се реч: „неодређено“.

**Члан 3.**

У члану 20. став 1. иза речи „понуда“ додају се речи „и временски период издавања непокретности у закуп“.

**Члан 4.**

 После члана 20. дoдаје се члан 20а. који гласи:

 „Одлуку о давању у закуп непокретности које су дате на коришћење Одлуком Скупштине Општине Владичин Хан носиоцима права коришћења из члана 4. ове Одлуке доноси носилац права коришћења по прибављеној сагласности Скупштине Општине Владичин Хан и спроводи поступак издавања у закуп непокретности у складу са Законом , Уредбом и овом Одлуком“.

**Члан 5.**

 Члан 29. брише се.

**Члан 6.**

 Ова одлука ступа на снагу осмог дана од дана објављивања у „Службеном гласнику Града Врања“.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-217/8/17-IV/04**

 **ПРЕДСЕДНИЦА,**

 **Данијела Поповић**